
: Upozorenje. 


Umoljavaju se vlč. gg. svećenici, da ovu ili sličnu 
propovijed reknu svome narodu u nedjelju poslije blag- 
dana sv. Ćirila i Metodiia, na koju se po odredbi hrv. 
episkopata prenosi svetkovina slavenskih apostola. 
Umoljavaju se, da tom prilikom ili kasnije u srpnju pre- 
poruče »Apostolat sv. Ćirila i Metodija«, te uberu čla- 
narinu i prinose. 


Uprava »Apostolata sv. Ćirila i Metodija«. 








»U ono vrijeme, kada biiaše 
mnogo naroda s Isusom i ne 
imađahu što jesti, dozvavši 
učenike, reče im: Žao mi ie 


naroda«. 
Mk. 8, 1—2. 


Pust je i osamljen gorski kraj na Galilejskom moru, 
gdje nam današnje evanđelje pokazuje božanskog Spa- 
sitelja. Silno mnoštvo naroda nagrnulo k njemu iz da- 
leka. Zaboravivši na svoje zemaljske brige i skrbi slu- 
šaju ljudi nebeskog Učitelja, slušaju ga već treći dan. 
A On zbori, zbori tako veličaino, tako uzvišeno i 
utješno, kako samo nebeski Učitelj zboriti može. 

No ako su ljudi od gladi za pravdom i istinom zabo- 
ravili na zemalisku hranu, nije na njih zaboravio bo- 
žanski Svasitelj. On ljubi ovce svoje, a »ljubav sve 
vidi!« On znade, kolike su žrtve ljudi doprinesli, da 
dođu k njemu; on znade, da su potrošili već svu zairu 
svoju, da su gladni. Ganut samilošću progovara: »Žav 
mi ie naroda, ier eto već tri dana stoje uz mene i ne- 
mailu ništa jesti«. (Mk. 8, 2). Inesamo da on govori 
riječi samilosti, on čini i djela samilosti. Čini čudo: sa 
7 hljebaca i nekoliko ribica nahrani oko 4000 ljudi. 

Bogoljubni kršćani! Božanski Spasitelj imao je sa- 
milosti za tjelesnu, materijalnu nevolju židovskog na- 
roda. Nu kako je velika morala biti njegova samilost, 
kad je gledao duhovnu nevoliu ne tek jednoga naroda, 
nego nebrojenih ljudi, koji su ginuli u pustinji duševne 


bijede, koji su gladovali i žeđali pravde, koji su lutali 


u tmini zabluda kao ovce bez pastira! 


Da, božanski je Spasitelj gledao s galilejskog brda 
nesamo mase židovskog naroda, koje su ga slušale, 
nego je gledao i sve one nebrojene narode istoka i za- 
pada, sjevera i juga, sve narode svoga vremena i bu- 
dućih stoljeća, koji su čamili u tmini poganstva. Pogled 
na tolike napunjao je srce Spasitelja samilošću, koja 
mu je u božanska usta stavila slatke riječi: »Žao mi je 
naroda«. ' : 

; I gle, božanski Spasitelj smilovao se i ovima. Do- 
šao je s neba, da spasi sve, svima je donesao luč sv. 
evanđelja. A pošto se umrijevši za sve vratio k Ocu, 
osnovao je prije odlaska svoju crkvu, da njegovo djelo 
otkuplienja nastavlja. Svojoj crkvi stavio ie božanski 
Spasitelj u svetu dužnost, da puna samilosti za neumrle 
duše neprestano propovijeda evanđelje spasenja, da po- 
kazuje ljudima pravi put u nebo, da ih na tom putu kri- 
iepi i jači hljebom života, da ne iznemognu i ne izginu. 

B. K. Kako danas slavimo blagdan naših apostola 
sv. Ćirila i Metodija, koji su puni samilosti Kristove 
kao vjerovjesnici sv. crkve slavenskim narodima pa i 
nama Hrvatima donesli luč svete vjere, utjehu sv. evan- 
đelja, hljeb života i jedinstva, govorit ćemo o samilosti 
k_neumrlim dušama sadržanoj u riječima Kristovim: 
»Žao mi je naroda«. Napose ćemo promotriti: 

1. Kako ije Krist Gospodin pokazao svoju samilost 
k rodu ljudskomu, i 

2. Kako i mi treba da pokazujemo samilost k ne- 
umrlim dušama. 

Sv. braća ĆČirl i Metodije neka nam u tom proma-=- 
tranju budu pomoć i uzor! 


I. 


U starom zavjetu nalazimo dvije krasne slike ili 
dva tipa svete crkve, tog glavnog dijela samilosti 
Kristove. 


Prva je slika sv. crkve arka Noeva. 

Kad se otvoriše ustave nebeske i izvori bezdana, 
pa je opći potop po volji Božioj potopio zemlju i gri- 
iešni liudski rod, spasilo se od sveopće propasti samo 
8 ljudi: Noe i njegova porodica. Oni nađoše sigurno 
zaklonište u arci, koju je Noe po zapovijedi Božjoj 
gradio. Iz porodice Noeve, koju je Bog uzdržao u životu, 
nikao je novi naraštaj. A kad je i taj naraštaji pao u 
bezboštvo i idolopoklonstvo, tad je G. Bog sagradio 
drugu arku, novu arku, da ljudski rod spasi od propasti. 

Ta nova arka je sveta crkva (Jeron. Dial. c. Luc. 
n. U. — Ep. ad Dam. 14. 57.). Ta je arka mnogo veća, 
prostranija, savršenija od arke Noeve. Noeva je arka 
bila ograničena: tri sta lakata u dužinu, pedeset u ši- 
rinu, a trideset u visinu (1. Mojs. 6, 15.). U nju je moglo 
unići samo ograničeni broj živih bića: po sedmoro od 
čistih životinja, a po dvoje i dvoje od nečistih. životinja, 
da se spase vrste. I arka se Noeva nije mogla raširiti. 
U novu arku, svetu crkvu mogu unići ne samo po dvoje 
i po sedmoro nego nebrojeni ljudi. Ona može sve da 
primi i obuhvati: sve ljude i sve narode, jer je za sve 
osnovana (»Idite po svem svijetuipropovijedajte evan- 
đelie svakomu stvoreniu!« Mark. 16, 15). Ona može da 
se udilj širi. I doista crkva se Kristova od postanka 
svoga neprestano širi, pa će tek u. posljednji dan povi- 
iesti svijeta postići potpune svoje mjere i granice. (»I bit 
čete mi svjedoci u Jeruzalemu i po svoj Judeji i Sama- 
riji i do kraja zemlie«. Diel. Ap. 1, 8). — U iednom se 
siažu arka Noeva i crkva Kristova, što su obje usta- 
nove Božje za spasavanje ljudi od propasti i što su 
jedine, tako da izvan njih nema spasenja. Jedna je 
hila arka Noeva i jedna je sveta crkva Kristova, izvan 
koje nema spasenia. 

“Druga je slika svete crkve onaj nebeski Jeruzalem, 
što ga prorok-Izaija opisuje u 2. glavi svoga proroštva 
(Is. 2, 2—4). 


G. Bog odabrao si je Jeruzalem, sveti grad, da mu 
bude prebivalište u izabranom narodu. Ovdje će mu 
narod prinositi žrtve, ovdje će mu se u velebnom hramu 
moliti, odavde će po svem narodu Sijati svoj blagoslov. 
Nu Jeruzalem ne osta vjeran Gospodu. Zaboravi Go- 
spoda svoga, obrati se k idolima, a zapovijedi Božje 
prezre. Zato se rasrdi Gospodin. Pozove neprijatelje 
u zemlju. Iti kao osvetnici pravde Božje razore neza- 
hvalni grad, a narod pritisnu i rastjeraju na sve strane. 


Nu u srcu se Gospodnjem probudi milosrđe. Pun 
samilosti za narod, koji se u nevolji k njemu obratio, 
Hoće da izabranom narodu sagradi novi Jeruzalem, 
mnogo ljepši nego onaj prijašnji razoreni. I prorok 
Izaija gleda u duhu taj novi grad, na visokoj gori sa- 
graden. On vidi, kako ljudi odasvuda grnu u taj grad 
želini spasa, spremni da slušaju zapovijedi Božje. Izaija 
čuje, gdje liudi govore: »Dodite, uzadimo na goru Go- 
spodnju i u dom Boga Jakovljeva, da nas uči putovima 
svojim i da koracamo stazama njegovim« (Iz. 2, 3). 
Zanesen ovim prizorom Prorok Izaija govori gradu: 
»Digni unaokolo oči svoje i gledaj, svi se ovi skupiše 
i idu k tebi«. (Iz. 49, 18). »Proširi prostor svojih sta- 
nova i pokrovce svojih šatora ..., jer ćeš se pomaknuti 
na lijevo i na desno; i tvoje će potomstvo primiti na- 
rode u baštinu i nastaniti će opustošene gradove«. 
(Iz. 54, 2). i 

To je druga slika starog zavieta, slika, koja se 
imala obistiniti u posljednje dane (»in novissimis die- 
bus« Is. 2, 2). 

Stoljeća su prolazila... Iza Noa, iza Izaije proroka 
ljudski se rod sve više gubio u bludnji i neznanju. On 
je sve dublje lutao u beskrajnost pustinje, njegova je 
nevolja postajala sve to veća. Ljudski je rod bio sli- 
čan ovci, koja se izgubila; čovjeku, koji od gladi izgiba. 
Zar ie osuđen na sigurnu propast? Ne. Gospodin nije 
zaboravio na grješni rod ljudski. Dok je rod ljudski 





lutao po pustinji idolopoklonstva, Bog ga je pratio 
pogledom punim samilosti, i u svako mu je doba navi- 
ještao po prorocima novo kraljevstvo, novi Jeruzalem, 
novu dobu. I konačno došla je ona »punina premena«, 
došli su oni »posljednji dani«, da se sagradi nova arka 
i novi Jeruzalem. 

Gle tamo u Judeji — na obalama galilejskog mora 
— dragog Spasitelja! Njega, koji nosi Božju samilost 
u grudima svojim, njega je poslao Otac nebeski, da 
bijednom rodu ljudskom u svojoj svetoj crkvi dade 
korablju spasa. 

Što radi božanski Spasitelj? 

Kupi apostole svoje, uzima ih u svoju školu, kroz 
tri ih godine svog javnog djelovanja uči, prožima ih 
svojom ljubavlju k neumrlim dušama, u njihove ruke 
stavlja bogato blago milosti, posvećuje ih za svećenike, 
čini ih djeliteljima taina Božjih. 

On stvara svoju crkvu, novi nebeski Jeruzalem, 
gradi ga kao grad na visokoj gori sazidan, u koji treba da 
grnu svi narodi. Zato skuplia Isus apostole snabdje- 
vene vlašću i moću duhovnom na jednu goru u Galileji 
i ondje ih svečano, d& najsvečanije šalje u sav svijet: 
»Dana mi je sva vlast na nebu i na zemlji. . Zato iđite 
i naučavajte sve narode krsteći“ih u ime Oca i Sina i 
Duha svetoga. I evo ja sam s vama po sve dane do 
svršetka svijeta«. (Mat. 28, 18 ss.). U ruke apostola i 
njihovih nasljednika stavlja Krist Gospodin svoju ljubav 
k neumrlim dušama, svoju samilost k izgublienim 
ovcama, svoje milosrđe *: spram onih koji gladuju, že- 
daju pravde... 

I pođoše apostoli. Najprije na dan Duhova izađoše 
iz dvorane posljednje večere na ulice grada Jeruza- 
lema, i iza uspiešne propovijedi pokrstiše oko 3000 
ljudi. To je bila prva kršćanska općina. Iz Jeruzalema 
pođoše apostoli u Palestinu, a odande k narođima 


ogromnog rimskog carstva, što više i izvan granica 
toga carstva. Uz velike su žrtve dijelili apostoli milo- 
srđe Božje! Tko da izbroji nihove tegobe! Veliki apo- 
stol Pavao ovako opisuje tegobe svog  mision- 
skog putovanja: »Mnogo sam se trudio, više puta bio 
po tamnicama, preko mjere bio sam  izbijen, mnogo 
puta u smrtnoj pogibelji. Triput sam bio šiban, jedan- 
put kamenovan, triput.sam doživio brodolom, noć i dan 
Proveo sam u dubini morskoj... Bio sam u pogiblima 
od rijeka, u pogiblima od razbojnika, u pogiblima od 
zemljaka, u pogiblima od pogana, u pogiblima u pustinji, 
u pogiblima na moru, u pogiblima od lažne braće, u 
trudu i muci, u mnogom nespavanju, u gladu i žeđi... 
Osim toga navaljiivanje ljudi k meni svski dan, briga 
za sve crkve (II. Kor. 11, 22 ss.). 

Kako su apostoli pošli k narodima svoga vremena, 
tako su pošli njihovi nasljednici, vjerovijesnici, k dru- 
gim narodima. 

Mi smo Slaveni sretni, te su k nama došli Solunjani, 
sv. Ćiril i Metodije, muževi odlični, učeni i sveti. Koliko 
li su oni podnesli napora, briga, tegoba i žrtvi, da nam 
podiele hljeb evanđelja Kristova! Nisu li ostavili svoj 
rod i svoj dom, nisu li ostavil krasni Carigrad, nisu li 
ostavili službe i časti, mir i pokoj, samo da budu po- 
srednici samilosti Kristove! Kolike su putove prevalili 
idući iz Carigrada na Crno _moree, paiz Carigrada u Bu- 


garsku, Hrvatsku, Sloveniju, Moravsku, Češku, Poljsku... 


kolike su rijeke prebrodili, kolike su patnje, objede, 
klevete, pače i zatvor i tjelesno zlostavlianie pretrpjeli, 
da izvrše svoju misionsku službu! 

Da, oni su bili djelitelji milosrđa Božjega uz 'naj- 
veće tegobe svoje. 

Bila im za to hvala i slava! 


Na današnji dan, kad slavimo blagdan sv. Ćirila % 
Metodija, zahvalimo Kristu Gospodu, što je imao sami- 





9 


lost s rodom liudskim te je osnovao crkvu za njegovo 
spasenje! Na današnji dan zalivalimo sv. Ćirilui Meto- 
diju, što su se po primjeru Kristovu smilovali! našim 
predima, koji su čamili u tmini poganstva; što su ih u 
vrijeme, kad je krivnjom oholih Grka pucao raskol, do- 
veli ne u arku raskola i krivovjerja, nego u arku Noevu, 
u pravu crkvu Kristovu sagrađen na pećini — sv, Petru, 
biskupu rimskom! : 

Njihovom zaslugom možemo biti sigurni, da ćemo 
dospjeti u luku vječnog spasenja. Ostanimo u arci 
Noevoi, u toj jedinoj arci, koja spasava.  Ostanimo u 
jedinoj pravoj crkvi rimokatoličkoj, izvan koje nema 
spasenja. 


II. 


Bogoljubni kršćani! Nisu samo apostoli zvani, da 
dijele samilost Kristovu, nego tu samilost treba da 
dijele i svi viernici, pa i mi. I mi treba da imamo sami- 
lost s bijedom i nevoljom poganskih naroda. I mi mo- 
ramo pomoći Spasitelju, da u jednu arku, u jedan svoi 
sveti Jeruzalem, u jednu svoju svetu crkvu dovede one, 
koji su hotimice ili krivnjom drugih iz nje izašli. 

O tome nas uči današnje evanđelje. 


Kako je božanski Spasiteli pomogao gladnomu i iz- 
morenomu narodu židovskomu na galilejskoj gori? On 
je doduše sam uzeo hljebove, blagoslovio ih, ali je na- 
ložio učenicima, da ovaj hljeb narodu dijele. Nije .li on 
bio svemoguć? Kad je već učinio jedno čudo, nije li on 
mogao jednim činom volje dati sam narodu hrane izo- 
bilja? On je to mogao. ,Pa ipak on se htio pri tom 
čudnovatom dijeljenju hljeba poslužiti radom svojih 
učenika. Njegova je svemogućnost umnožala hljebove, 
nu narodu ih je dijelila preko učenika. 

Gledaite, b. k., Krist ie na križu za spasenje svijeta 
svojom krvlju stekao veliko blago milosti. Ali ovo 

blago ne dijeli Krist Gospodin sim neposredno, nego 
ga dijeli posredno preko svoje crkve. Zato je poslao 
apostole svoie u svijet. A kad su apostoli kao muče- 
nici svoga zvanja odlazili umirući s bojišta, predavali 
su blago Kristovo, hljeb nauke njegove i dobivene vlasti 
drugima, koje je Duh Sveti odabrao za njihove naljed- 
nike. Dakle ljudi: apostoli i njihovi nasliednici, biskupi, 
svećenici, misionari i vieroviiesnici dijele darove Kri- 
stove, lome hljeb njegov, siju blagoslov niegov. I što 
više daju, više preostaje. 

Nu pravih apostola nije bilo mnogo, tek dvanaest, 
Ni pravih vierovijesnika, misionara nema mnogo. Tek 
su neki sretnici posebnim pozivom Duha svetoga na tai 
uzvišeni posao pozvani. 

Nu zar su drugi riješeni svake dužnosti? Smiju li 
drugi hladno iz prikraika promatrati misionski rad ne« 
kolicine apostola .i vjerovijesnika? Zar niih primier 
Kristov ne treba da privlači, Zar samilost Kristova ne 
treba i njih da gane na samilost? 


Što vidimo u vrijeme Kristovo? Ne vidimo li uz 
12 apostola još i 72 učenika? Ne vidimo li; da i drugi, 
koji nisu bili apostoli ni učenici, pomažu Spasitelju u 
njegovu djelu? Nisu li primjerice pobožne žene pra- 
tile njega i njegove učenike na apostolskim putovima, 
brinule se za materijalne, životne potrebe njihove? 

Na ovaj način pomažu danas misionare .mnogi 


muški i ženski redovi u misijama i u domovini, kao na 
pr. Družba Sv. Petra Klavera, Sestre Oblatke i Euha- 


ristinke i mnoge druge. 


Nu to još nije dosta. Kakovi su bili prvi kršćani 
obični vjernici? Možda hladni i bez samilosti za apo- 
stole, za njihov misionski rad?  Podnipošto, oni sabiru 
milodare za apostole, za crkvene općine od niih osno- 
vane. Tako je sv. Pavao, koji sam za sebe nije tražio 
ničije pomcći, jer se uzdržavao radom svojih ruku, 

ipak poticao kršćane u Solunu.i u Korintu na ozniljnu 
dužnost ljubavi k bližnjemu. Što više sv. Pavao je sam 
donesao ove milodare u Palestinu, da ih podijeli braći. 
On sam hvali darežljivost Solunjana u listu na Korin- 
ćane govoreći: »Davali su prema svojoj mogućnosti, 
što više, to mogu posvjedočiti, i preko svoje moguć- 
nosti (II. Kor. 8, 3). 

Milostinja dakle i novčani dar, to je prvi način, 
kako može svatko, pa i običan vjernik, pomagati 
misionarima. x 

Ali imade još jedan način. 

Kad ie apostol Pavao bio uhvaćen i doveden u 
Rim pred sud cezarev, kad već nije mogao po velikoj 


“svojoj revnosti putovati okolo, da lomi hljeb života po- 


ganskim narodima, da im dijeli blago milosti Kristovih, 
kad je morao u glavnom gradu carstva braniti svetu 
vjeru, pisao je kršćanima grada Efeza: »Molite se za 


. me, da mi se dade riječ, kad otvorim usta, da sa slobo- 


dom naviještam tajnu evanđelja , za: koje sam u oko- 
vima (Ef. 6. 19. s). Solunjanima takoder piše: »Braćo, 
molite za nas!« (I. Sol. 5, 25). 

Isto tako kad je prvak apostolski sv. Petar bio 
uhvaćen od Heroda i bačen u tamnicu, vele djela apo- 
stolska: »Crkva se gorljivo molila za njega Bogu« 
(Djel. Ap. 12, 5). 

Eto drugi način, kako može svatko pomagati svete 
misije, a to je molitva. 

B. K. Iz ovih primjera sv. Pisma vidimo, kako 


“mogu i obični vjernici pomagati apostole, misionare i 


dijeliti samilost Kristovu. Prvi je način milostinja ili 
novčani prinos za misionske potrebe, t. i. za gradnju 
crkvi, škola, za nabavu misnog odijela, za uzdržavanje 
misionara, za misionsku propagandu. Drugi je način 
molitva, da Gospodin Bog riječima misionara udijeli 
svrhunaravnu moć, da blagoslovi njihov rad i njihova 
nastojanja, da gane srca na obraćenje. 

S pravom smatramo sretnima one, koje božanski 
Spasitelj između hiljada izabere za neposredno oruđe 
samilosti svoje, koje odabere za misionare ili njihove 
pomoćnike među poganskim ili nekatoličkim narodima, 
da im donesu blagoslov Božji i pravu istinu. Nu zato 
ne smijemo mi obični vjernici da se ustegnemo od ovog 
uzvišenog rada: I naše pomoći treba milosđrni Spasi- 
teli! Ne zatvarajmo dakle srca svojega. Po primjeru 
samilosti Kristove budimo i mi samilosni! Neka i nama 
bude žao naroda, koji nisu u pravoj crkvi Kristovoj. 
.Kad već ne možemo sami kao apostoli dijeliti hljeb 
evanđelja Kristova, pomozimo one, koji to neposredno 
čine: dajmo milostinju u misionske svrhe, molimo se za 
sv. misije, bilo poganske bilo orientalne. 

Kako smo mi Hrvati na razmeđu slavenskog istoka 
i zapada, kako su mnogi slavenski narodi još do danas 
u raskolu t. j. izvan svete rimokatoličke crkve, pra- 
vedno je, da u prvom redu porađimo na tom, da se maša 
rastavljena slavenska braća vrate natrag u ovčarnicu 
Kristovu, iz koje su krivnjom tuđom izašli. 

. Eto, prošle godine preporučio je sv. Otac Papa, na- 
mjesnik Krista Gospodina, hrvatskom narodu jedan 
način, kako će pomagati rad crkve, a to je »Apostolat 
sv. Ćirila i Metodiia« (Apost. pismo Pija XL. od 13. 
veljače 1927.). Članovi toga društva dužni su mjesečno 


za svete misije davati pol dinara, što iznosi 6 dinara na 


godinu. Tko ne može dati toliko, neka dade koliko može. 
Članovi toga društva dužni su nadalje izmoliti dnevice 
1 Očenaš i 1 Zdravo Mariju s dodatkom: »Presveta Dje- 
vice Marija moli za nas! Sv. Čirile i Metodije, molite 
za nas!« 

Sv. Otac Papa blagoslovio je ovo društvo i snabdio 
ga mnogim oprostima i povlastićama. Članovi dobi- 
vaju potpuni oprosti na dan upisa, na blagdan sv. Ćirila 
i Metodija ili u osmini, na blagdan Bezgrješnog Začeća 
ili u osmini, na blagdan Bogojavljenja, sv. Josipa, Sv. 


= A 

Mihaela arkanđela, na blagdane apostola (uvjet: sv.. 
ispovijed, sv. pričest i molitva na nakanu sv. Oca Pape 
u crkvi), te potpuni oprost na času smrti (ako se bare 

u srcu skrušeno zazove ime Isus), nadalje nepotpuni 
oprost od 100 dana za svaki dnevni Očenaš sa Zdravom 
Marijom i dodatkom i za svako dobro djelo, korisno po 
svrhu »Apostolata«. 


I hrvatski su biskupi u više navrata (a osobito u 
skupnoj poslanici od 16. listopada 1926.) preporučili ovo 
društvo i naložili da se imade uvesti u svaku župu. 


* 


Odazovimo se dakle primieru Kristovu koji je imao 
samilost s narodom židovskim da ga nahrani hljebom 
u pustinji; koji je imao samilost s rodom ljudskim, da 
ga spasi svojom krvlju i hljebom svoga evanđelja, 

Odazovimo se primjeru apostola, koji su puni sa=. 
milosti Kristove žrtvovali sebe da spasu druge. 

Odazovimo se primjeru naših sv. apostola Ćirila 1 
Metodija, koji su ostavili svoju kulturnu domovinu i sve 
ugodnosti života, da pokrste poganske oceve naše i da 
ih privedu u pravu ovčarnicu Kristovu. 


Odazovimo se pozivu sv. Oca Pape Pija XI., koji' 
nas vruće moli i potiče, da radimo u duhu sv. Ćirila i 
Metodija i da se upišemo u »Apostolat sv. Ćirila i Me-. 
todija«. ' 

Odazovimo se pozivu svojih biskupa, da se »Apo-. 
stolat sv. Cirila i Metodija« uvede u svaku župu. 

Recimo i mi »Žao mi je naroda«. Puni samilosti 
k neumrlim dušama stavimo se u službu velikog djela, 
misionskog djela, Božjeg djela, da svi ljudi, a osobito 
svi Slaveni uniđu u jednu arku Noevu, jednu ovčarnicu 
Kristovu, jednu pravu crkvu Kristovu, da se jednoć 
mogu naći svi i u jednom nebeskom Jeruzalemu. Amen.. 


Blagdan sv. Cirila i Metodija. 


Blagdan sv. Ćirila i Metodija (dne 5. srpnja ili ne- 
djelje poslije toga blagdana) imade prema želji hrvat- 
skog episkopata biti namijenjen molitvi i radu za crkve- 
no sjedinjenje u duhu »Apostolata sv. Čirila i Metodija« 

Prigodom toga blagdana neka vič. gg. svećenici iz- 


reku govor u čast sv. apostolima, te tom zgodom pre- , 


poruče puku »Apostolat sv. Čirila i Metodija«. 

Prigodom toga blagdana neka vič. gg. svećenici 
skupliaju lii samo ili preko svojih povjerenika redovite 
ili prave: članove Apostolala i neka uberu članske pri- 
nove i darove. : 

U Apostolat prima mjesni župnik ili povjerenik, 
koga postavi biskupijski odbor. Župnik odnosno povje- 
renik Apostolata ubilježi nove članove u imenik, te im 
dade sličicu prijavnicu napisavši na njoj ime i prezime 
novoga člana. Budući da se po novim pravilima imađu 
imena svih članova Apostolata slati središnjem Aposto- 
latu u Olumuc, to treba da župnici i povjerenici pošalju 
popise svih članova Apostolata tajniku biskupijskog od- 
bora, a taj će ih odaslati dalje središnjem odboru u Olo- 
muc. Pošto je popis članova jedamput odaslan, treba 
svake godine prijaviti samo imena novih članova. U 
svom imeniku neka bilježi župnik odnosno povjerenik, 
je li član uplatio godišnju članarinu i koliko. Članarina 
se naibolje ubire prigodom blagdana sv. Čirila i Me- 
todija. 

Clanarina i prinosi šalju se ili čekom Centralnoj 
upravi »Apostolata sv. Čirila i Metodija« Zagreb, Kaptol 
29 ili na ove diecezanske adrese: 


Za Hrvatsku i Slavoniju: Dr Kamilo, Dočkal, Za 


“greb, Kaptol 29. 


' Za Istru i Primorje: o. Augustin Baičić, Krk, Fra- 
nievački samostan. 


Za Dalmaciju: Don Anđeo Matelian, Split, Šubića Ga. 


Za Bosnu i Hercegovinu: Marko Nedić, kanonik, 
Sarajevo, Kaptol vrhbosanski. 


Za grkokatolike svih hrv, zemalja: Dimitrije Nagy, 
kanonik 'Križevci. 


* 


.Dok Hrvatski »Apostolat sv. Ćirila i Metodija« ne 
počne iznova izdavati svoje glasilo, preporučuje se. po- 
vjerenicima časopis »KRALJEVSTVO BOŽJE«, glasilo 
slovenskog »Apostolata«;  »Kraljevstvo Božje« izlazi 
6 puta na godinu, a stoji 10 Din. Naručuje se u upravi 
lista Maribor, Koroščeva ul. 12. 


*X 


Sličice prijamnice »Apostolata sv. Ćirila i Meto- 
dija«, kao i vijenci za sabiranje, društvene knjige .i bro- 
šure dobivaju se kod centralne uprave »Apostolata sv. 
Cirila i Metodija, Zagreb, Kaptol 29. 


* 


Nove brošurice: »Molitve za crkveno iedinstvo« i 
»Katekizam o Apostolatu sv. Ćirila i Metodija« dobi- 
vaju se u Centralnoj upravi »Apostolata sv. Čirila i Me- 
todija« Zagreb, Kaptol 29. 

Molitve sadržavaju razne crkvene molitve za 
sveto sjedinjenje, spojene s oprostima, molitve za uru 
klaniania, te krasne istočne slavospjeve Srcu Isusovu 
i Djevici Matiji., i 

Katekizam govori o ćirilometodijskoj ideji, o istoč- 
noj crkvi, o vjerskim razlikama i o istočnom obredu. 
Knjižica je potrebna svim članovima »Apostolata sv. 
Čirila i Metodija«, a osobito povjerenicima. 


